اٹلی کے ایک جوان نے اسلام قبول کرنے کی داستان بیان کرتے ہوئے کہا :

عالم رؤیا میں قرآن کریم کی دلنشین آواز سے میرے دل کو سکون ملتا تھا | جس راہ پر چل رہا ہوں اسی پر مجھے سکون ملتا ہے

اٹلی کے ایک جوان نے ایران کے مقدس شہر مشہد میں امام علی رضا علیہ السلام کے روضہ مبارک پر حاضر ہو کر اسلام قبول کیا اور اپنا نام رضا انتخاب کیا۔

خبر کا کوڈ: ۴۳۹۵۱۵

تاریخ: ۱۳ فروردين ۲۰۱۹ - ۱۹:۰۹

رسا نیوز ایجنسی کی رپورٹ کے مطابق اٹلی کے شہر سیس سے تعلق رکھنے والے کارملو کوکو جوان نے حرم امام رضا علیہ السلام میں اسلام قبول کیا اور اسلام قبول کرنے کے سلسلہ میں گفتگو کرتے ہوئے کہا : جب بھی اذان کی آوازین کانوں تک پہوچتی تھی تو مجھے بہت سکون کا احساس ہوتا تھا ۔

انہوں نے وضاحت کرتے ہوئے بیان کیا : میں جہاں پر کام کرتا ہوں اسی جگہ کے قریب ایک مسجد تھی جس میں تین وقت اذان دی جاتی تھی اور اذان کی دلنشین آواز سے میں بہت خوش ہوتا تھا اور اس آواز سے خاص تعلق و رابطہ ہو گیا تھا۔

کارملو کوکو نے اسلام قبول کرنے کے بعد اپنا نام رضا رکھا ہے انہوں نے کہا : مسجد میں نماز پڑھنے والے چند ایک مسلمانوں سے آشنا ہوا ، لیکن دین اور ان کے عقائد کے بارے میں مجھے کچھ معلومات نہیں تھیں۔

انہوں نے اپنے ساتھ ہوئے حادثہ کی طرف اشارہ کرتے ہوئے بیان کیا : گذشتہ سال ایک ایکسڈنٹ میں سر پر چوٹ لگنے کی وجہ سے قومہ میں چلا گیا تھا اور ڈاکٹرمیرے دوبارے واپس زندگی میں لوٹنے سے مکمل نا امید ہو چکے تھے، میرے ایک مسلمان دوست کو جب پتہ چلا تو وہ دن میں آکر میرے سرہانے قرآن پڑھا کرتا تھا۔

رضا نے وضاحت کرتے ہوئے کہا : عالم رؤیا میں اس دلنشین آواز سے میرے دل کو سکون ملتا تھا ، کچھ دن گزرنے کے بعد جب میں ہوش میں آیا تو سب ڈاکٹروں نے اسے ایک خدائی معجزہ جانا۔

اسلام قبول کرنے والے جوان نے بیان کیا : ہوش میں آنے اور صحت پانے کے بعد میری زندگی مکمل طور پر تبدیل ہو گئی اب میں قرآن سننا بہت زیادہ پسند کرتا تھا ، اس لئے ناخواستہ طور پر ایسے راہ میں قدم رکھا جس کی نسبت کوئی رغبت نہیں رکھتا تھا ، ان تمام شرائط کے باوجود میں اپنا دین تبدیل کرنے کے چکر میں نہیں تھا۔

انہوں نے وضاحت کرتے ہوئے کہا : میں نے مسلمانوں دوستوں کے ساتھ رابطہ مزید بڑھایا اور دین اسلام کے بارے میں پوچھ گوچھ کرنا شروع کی کیونکہ میں اس نتیجہ پر پہنچ چکا تھا کہ جس راہ پر چل رہا ہوں اسی پر مجھے سکون ملتا ہے۔

رضا نے اسلام و مسلمانوں سے آشنائی کے لئے مشہد آنے کے سلسلہ میں کہا : مشہد مقدس کی روحانی ماحول کے خبر کچھ دوستوں سے حاصل ہوئی اس لئے دوستوں کے ساتھ مشہد آنے کا فیصلہ کیا کیونکہ چاہتا تھا کہ قریب سے اسلام اور مسلمانوں سے آشنا ہوں۔

اٹلی کے تازہ مسلمان جوان نے حرم امام رضا علیہ السلام میں حاضر ہونے کے بعد ملنے والی سکون کی طرف اشارہ کرتے ہوئے کہا : خوشبختی ایک قلبی عطا ہے اور اگر سب اپنے دل کی آواز کو سنیں تو سکون ملے گا، میں جب اس حرم امام رضا علیہ السلام میں حاضر ہوا ہوں تو مجھے بہت سکون ملا ہے اور اسی وجہ سے مسلمان بھی ہوا ہوں۔

رضا نے بیان کیا : میرا اسلام قبول کرنا خداوند عالم کی طرف سے عنایت ہے جو اس نے اکسیڈنٹ کی بعد کے حالات سے گذرنے اور مجھے صحیح راستہ کی طرف ہدایت کی ۔/۹۸۹/ف ۹۱۴